- 8.2. Puses apņemas nodrošināt konfidenciālās informācijas neizpaušanu no savu darbinieku, pilnvaroto pārstāvju un profesionālo konsultantu puses. Puses ir savstarpēji atbildīgas par Vienošanās paredzēto konfidencialitātes noteikumu pārkāpšanas rezultātā radīto zaudējumu atlīdzināšanu.
- 8.3. Izpildītājs apņemas bez iepriekšējas rakstiskas Pasūtītāja piekrišanas nekādā veidā nekopēt vai citādi nepavairot Pasūtītāja iesniegto konfidenciālo informāciju, kā arī pēc Pasūtītāja pieprasījuma atdot atpakaļ visus dokumentus un citus materiālus (arī to atvasinājumus (kopijas, norakstus, izrakstus), kas satur konfidenciālu informāciju un kuri tikuši izsniegti Izpildītājam Vienošanās saistību izpildei.
- 8.4. Konfidenciālās informācijas izpaušana ir pieļaujama tikai ar iepriekš saņemtu Pasūtītāja rakstisku piekrišanu vai Latvijas Republikas normatīvajos aktos paredzētajos gadījumos.
- 8.5. Konfidenciālas informācijas izpaušana trešajām personām netiks uzskatīta par Vienošanās pārkāpumu šādos gadījumos:
- 8.5.1. Konfidenciāla informācija tiek izpausta vai nodota kompetentām valsts varas, pašvaldību, administratīvajām, tiesu vai tamlīdzīgām institūcijām vai citām trešajām personām tiesību aktos noteiktajos gadījumos un kārtībā ar noteikumu, ka saņēmēja Puse savu iespēju robežās nekavējoties paziņo par to nododošajai Pusei (ja vien nebūs tiešs kompetento iestāžu aizliegums to darīt);
- 8.5.2. Konfidenciāla informācija tiek izpausta vai nodota trešajām personām pēc tam, kad šī pati konfidenciālā informācija neatkarīgi no saņēmējas Puses ir kļuvusi publiski zināma vai brīvi pieejama trešajām personām.
- 8.6. Par konfidencialitātes pārkāpumu netiks uzskatīts un konfidencialitātes pienākums neattiecas uz šādu informāciju:
- 8.6.1. kura ir iekļauta Pušu grāmatvedības sagatavotos publiska rakstura pārskatos un atskaitēs;
- 8.6.2. kura tiesiskā kārtā ir publiski pieejama pirms Vienošanās parakstīšanas;
- 8.6.3. kura tiesiskā kārtā kļūst publiski pieejama neatkarīgi no Pusēm;
- 8.6.4. kura ir nodota vienai Pusei ar tiešu norādi uz konfidencialitātes neesamību.
- 8.7. Puses izmanto konfidenciālu informāciju vienīgi tādiem mērķiem, kas nodrošina Vienošanās izpildi. Tiklīdz konfidenciālā informācija vairs nav nepieciešama mērķiem, kādiem tā ir saņemta, Puses pienākums ir nodot to atpakaļ otrai Pusei iznīcināt un/vai izdzēst visu saņemto un/vai glabāto Konfidenciālo informāciju, kā arī visus tās atvasinājumus.
- 8.8. Izpildītājs piekrīt atlīdzināt Pasūtītājam visus tiešos zaudējumus, kas tam radušies, Izpildītājam pārkāpjot vai neievērojot konfidencialitātes saistību noteikumus. Pirms šajā punktā minēto tiesību īstenošanas Pasūtītājs informēs Izpildītāju par konfidencialitātes pārkāpumu un dos laiku, kas nav mazāks par 5 (piecas) darba dienas, lai novērstu pārkāpumu vai sniegtu skaidrojumu par konfidencialitātes pārkāpumu.
- 8.9. Konfidencialitātes saistības ir spēkā visu Vienošanās darbības laiku un paliek spēkā pēc Vienošanās izbeigšanas jebkāda iemesla dēļ.
- 9. FIZISKO PERSONU DATU AIZSARDZĪBA
- 9.1. Pusēm kā patstāvīgiem personas datu pārziņiem ir tiesības apstrādāt no otras Puses iegūtos fizisko personu datus, kā arī Vienošanās izpildes ietvaros iegūtos fizisko personu datus tikai ar mērķi nodrošināt Vienošanās noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā, ievērot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ D irektīvu 95/46/EK (Vispārīgā datu aizsardzības regula) prasības.